Uɣaleɣ ɣer tebratin-nni, ddmeɣ-tent-id acḥal n tikkelt, ɣriɣ-tent, ttmeyyizeɣ deg-sent. Rriɣ-d lwelha dakken tira n ufus-is telha nezzeh, amzun d tamacint iyettarun. Yesrus dima ass akked umkan deg tazwara n tebratt, tesmtayid s tebratin n zik I nettaru mi nella meẓẓiyit. Greɣ-d tamawt daɣen, yal tikkelt yettaru-d isem-is ɣer taggara, rnu ɣer waya yesɛa tutlayt telha, tecbeḥ, d taqbaylit yerna-as sser mačči d kra. Aya akkit, yessemɣer lebɣi-w akken ad t-ẓreɣ, ad mlileɣ yid-s limer ahat ad iyi-d-isefhem timsal s timmad-is.